2001/545/EY: Komission päätös, tehty 9 päivänä heinäkuuta 2001, neuvoston asetuksen (ETY) N:o 3433/91 uudelleentarkastelun ja muun muassa Thaimaasta peräisin olevien sytytinkivellisten kaasukäyttöisten kertatäyttöisten taskusytyttimien tuontia koskevan menettelyn yhteydessä esitettyjen sitoumusten hyväksymisestä tehdyn päätöksen 97/167/EY muuttamisesta (tiedoksiannettu numerolla K(2001) 1766)



Virallinen lehti nro L 195 , 19/07/2001 s. 0057 - 0057



Komission päätös, tehty 9 päivänä heinäkuuta 2001, neuvoston asetuksen (ETY) N:o 3433/91 uudelleentarkastelun ja muun muassa Thaimaasta peräisin olevien sytytinkivellisten kaasukäyttöisten kertatäyttöisten taskusytyttimien tuontia koskevan menettelyn yhteydessä esitettyjen sitoumusten hyväksymisestä tehdyn päätöksen 97/167/EY muuttamisesta (tiedoksiannettu numerolla K(2001) 1766) (2001/545/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), ja erityisesti sen 8 artiklan, on kuullut neuvoa-antavaa komiteaa asiasta, sekä katsoo seuraavaa: A AIEMPI MENETTELY (1) Neuvoston asetuksella (EY) N:o 423/97(3) otettiin käyttöön polkumyyntitoimenpiteet muun muassa Thaimaasta peräisin olevien sytytinkivellisten kaasukäyttöisten kertatäyttöisten taskusytyttimien tuonnissa. Komission päätöksellä 97/167/EY(4) hyväksyttiin neuvoston asetuksen (ETY) N:o 3433/91(5) uudelleentarkastelun yhteydessä tarjottuja sitoumuksia. B VÄLIVAIHEEN TARKASTELU (2) Thaimaalainen vientiä harjoittava tuottaja Thai Merry Co., Ltd, jäljempänä "pyynnön esittäjä", pyysi huhtikuussa 2000 siihen sovellettavien polkumyyntitoimenpiteiden välivaiheen tarkastelua, joka rajoittuisi asetuksen (EY) N:o 384/96, jäljempänä "perusasetus", 11 artiklan 3 kohdan mukaisesti polkumyyntinäkökohtiin. Kuultuaan neuvoa-antavaa komiteaa komissio päätti, että oli olemassa riittävä näyttö välivaiheen tarkastelun vireille panemiseksi, ja julkaisi Euroopan yhteisöjen virallisessa lehdessä tarkastelun vireillepanoa koskevan ilmoituksen(6) ja pani vireille asiaa koskevan tutkimuksen. (3) Tutkimuksesta ei ilmennyt, että pyynnön esittäjä harjoittaisi polkumyyntiä. Lisäksi saatiin näyttöä siitä, ettei polkumyynnillä tapahtuva tuonti todennäköisesti alkaisi uudelleen lähitulevaisuudessa. Tämän vuoksi pääteltiin, että olosuhteiden muutokset ovat pysyviä. Koska polkumyyntiä ei esiinny, pidetään aiheellisena kumota toimenpiteet pyynnön esittäjän osalta. C PÄÄTÖKSEN 97/167/EY MUUTTAMINEN (4) Koska todettiin, että pyynnön esittäjä ei harjoita polkumyyntiä, ja koska tilannetta ei voida pitää lyhytaikaisena, päätös 97/167/EY olisi muutettava niin, että Thai Merry Co., Ltd:n tarjoama sitoumus kumottaisiin. (5) Samanaikaisesti tämän päätöksen tekemisen kanssa neuvosto kumoaa neuvoston asetuksella (EY) N:o 423/97 käyttöön otetun polkumyyntitullin asianomaisen yrityksen osalta (ks. asetus (EY) N:o 1471/2001)(7), ON TEHNYT TÄMÄN PÄÄTÖKSEN: 1 artikla Poistetaan asetuksen 97/167/EY 1 artiklan a alakohta. 2 artikla Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tehty Brysselissä 9 päivänä heinäkuuta 2001. Komission puolesta Pascal Lamy Komission jäsen (1) EYVL L 56, 6.3.1996, s. 1. (2) EYVL L 257, 11.10.2000, s. 2. (3) EYVL L 65, 6.3.1997, s. 1. (4) EYVL L 65, 6.3.1997, s. 54. (5) EYVL L 326, 28.11.1991, s. 1. (6) EYVL C 311, 31.10.2000, s. 5. (7) Ks. tämän virallisen lehden sivu 15.